Свята мастацтваў доўжылася тры дні. Яркімі яго старонкамі сталі таксама Музычная асамблея, якая на гэты раз сабрала прыхільнікаў ансамблевага выканання, спектакль Мінскага абласнога драматычнага тэатра, мастацкая выстаўка выхаванцаў дзіцячай студыі Палаца культуры Мазырскага нафтаперапрацоўчага завода. Завяршыў праграму фэста гала-канцэрт папулярных эстрадных песень і джаза.